Societat Catalana d'Estudis Numismàtics

A Societat Catalana d'Estudis Numismàtics -SCEN- (en galego: "Sociedade Catalá de Estudos Numismáticos"), do Institut d'Estudis Catalans ("Instituto de Estudos Cataláns") foi creada en Barcelona en 1979 coa finalidade de estudar as diferentes pólas da historia da moeda, a medalla, o papel moeda, as fichas comerciais, os títulos, obxectos premonetarios e, en xeral, calquera instrumento utilizado para facilitar as operacións comerciais. A SCEN ocúpase tamén da promoción do coñecemento, o estudo e a difusión da numismática e da historia da moeda."Societat Catalana d’Estudis Numismàtics". En Enciclopèdia.cat."Societat Catalana d'Estudis Numismàtics ". No sitio web do Instituto de Estudos Cataláns.

 Comunidade científica 
Esta sociedade está composta unicamente por investigadores, xa que é unha condición indispensable para o ingreso ter realizado e publicado algún estudo sobre a materia. Tamén coden formar parte da sociedse outras persoas interesadas, aínda que non como membros senón en condición desocios colaboradores. A SCEN é a única comunidade científica da súa especialidade existente no ámbito catalán, e réxese por uns estatutos e unha xunta directiva, que estivo presidida por personalidades da numismática tan salientables como Leandre Villaronga i Garriga (1979-1996) e Miquel Crusafont i Sabater (desde 1996)."Presentació". Societat Catalana d'Estudis Numismàtics.

 Publicacións 
miniatura|Medalles conmemoratives dels Països Catalans i de la Corona catalano-aragonesa (S. XV-XX), de Miquel Crusafont, publicada pola Sociedade Catalá de Estudos Numismáticos en 2006
A institución publica libros e monografías sobre a súa especialidade. Ata 2015 levou a cabo a edición de 26 de obras monográficas que corresponden ao estudo das moedas catalás desde a antigüidade ata a Idade Moderna. Son de salientar traballos que versan sobre moeda ibérica como é o caso de diversos dracmas ou as moedas de Empuries dos séculos V a IV a. de C., así como outros que se encargan da análise da moeda catalá dos períodos carolinxio e condal, ou do florín catalán xa nos séculos XIV a XV, ou da moeda catalá local dos séculos XIII a XVIII. Tamén se ocupou da publicación de traballos máis xerais, como a compilación dos artigos ata daquela esparexidos de Joaquim Botet i Sisó, ou ben obras que abranguen o estudo sistemático das emisións dunha localidade ou dunha área xeográfica en todas as épocas, do que é exemplo o libro Les monedes de Tarragona. Outros dos investigadores que publicaron obras son Miquel Crusafont, Pere Pau Ripollès, Ian Carradice ou Leandre Villaronga, entre outros."Publicacions". Societat Catalana d'Estudis Numismàtics.

Con periodicidade anual publícase Acta Numismàtica, revista especializada de arredor de trescentas páxinas cun contido de temática variada, que abrangue desde as moedas da antigüidade ata a moeda contemporáena."Acta Numismàtica". Societat Catalana d'Estudis Numismàtics.

A colección Complements d'Acta Numismàtica inclúe unha xeira de estudos que, con base nos artigos publicados en Acta Numismàtica, afondan neses contidos e achegan importantes novidades ao respecto."Col·lecció «Complements d’Acta Numismàtica»". Societat Catalana d'Estudis Numismàtics.

As publicacións de Història monetària catalana son de carácter monográfico e fan a énfase en períodos ou producións relacionados con Cataluña."Història monetària catalana". Societat Catalana d'Estudis Numismàtics.

A colección Medallistes catalans ten como obxectivo documentar e compilar a obra dos principais medallistes de Cataluña. A colección comeza co estudo do escultor Eusebi Arnau, un dos maiores expoñentes da escultura modernista e figura capital da medallística catalá."Col·lecció «Medallistes catalans» ". Societat Catalana d'Estudis Numismàtics.

Coa epígrafe de Publicacions singulars, a SCEN agrupa as edicións froito de traballos colectivos, como xornadas, simposios ou reedicións de estudos anteriores e que son unha referencia no campo numismático, entre outros."Publicacions singulars". Societat Catalana d'Estudis Numismàtics.

 Notas 

 Véxase tamén 

 Outros artigos 

 Lista de asociacións numismáticas

 Ligazóns externas 

Sitio web da Sociedade Catalá de Estudos Numismáticos
Perfil en Facebook da Sociedade Catalá de Estudos Numismáticos
Estatutos da SCEN
Entrevista a Miquel Crussafont, presidente da SCEN
Sitio web do Instituto de Estudos Cataláns

Categoría:Asociacións numismáticas
Categoría:Sociedades científicas
Categoría:Cultura de Cataluña
Categoría:Organizacións sen ánimo de lucro